
 DR 30.11.2011 

 
22 

            Secara amnya struktur kandungan Rang Undang-undang Perumahan Rakyat 
1Malaysia 2011 terdiri daripada 81 fasal yang dibahagikan kepada 10 bahagian seperti 
berikut: 

 Bahagian I mengandungi 2 fasal yang memperjelaskan tentang perkara 
permulaan. 

 Bahagian II mengandungi fasal 3 hingga 16 mengandungi peruntukan yang 
berhubungan dengan penubuhan dan keanggotaan perbadanan. 

 Bahagian III mengandungi fasal 17 hingga 23 yang memperkatakan tentang 
fungsi dan kuasa perbadanan fasal 17, 18 dan 19 menyatakan fungsi dan kuasa 
perbadanan. 

 Bahagian IV mengandungi fasal 24 hingga 29 memperkatakan tentang pekerja 
perbadanan. 

 Bahagian V mengandungi fasal 30 hingga 35 yang memperjelaskan tentang 
penubuhan Majlis Penasihat PRIMA dan juga memperincikan tentang kelayakan untuk 
membeli atau menyewa kediaman PR1MA dan untuk terlibat dalam pembangunan 
PR1MA serta memperuntukkan kediaman PR1MA oleh PR1MA Corporation Malaysia. 

 Bahagian VI mengandungi fasal 36 hingga 39 berkenaan peruntukan yang 
berhubung dengan penyelarasan antara PR1MA Corporation Malaysia dan entiti 
kerajaan yang berkenaan dengan pembangunan PR1MA dan Kompleks PR1MA dan 
juga penubuhan Jawatankuasa Kelulusan dan Pelaksanaan. 

 Bahagian VII mengandungi fasal 40 hingga 50 berkaitan peruntukan 
kewangan. 

 Bahagian VIII mengandungi fasal 51 hingga 55 yang memperjelaskan tentang 
hak perbadanan untuk membeli semula kediaman PR1MA. 

 Bahagian IX mengandungi fasal 56 hingga 67 yang bertujuan untuk 
menubuhkan satu tribunal rayuan dan mengadakan peruntukan berkenaan dengan 
perkara-perkara mengenai tribunal rayuan. 

 Bahagian X mengandungi 14 fasal berkaitan peruntukan am. 

 Tuan Yang di-Pertua, sebagai kesimpulannya Rang Undang-undang 
Perumahan Rakyat 1Malaysia ini adalah satu perundangan yang sangat penting bagi 
membolehkan masalah tekanan kewangan yang dihadapi oleh golongan rakyat 
berpendapatan sederhana yang tinggal di bandar dan pinggir bandar dapat ditangani 
dengan berkesan. Penubuhan Perbadanan PR1MA Malaysia sebagai satu institusi 
yang mempunyai fokus khusus dan mampu mengambil tindakan-tindakan strategik bagi 
menangani isu ini dapat memastikan bahawa isu ini dapat ditangani dengan efisien dan 
efektif.   

Adalah juga diharapkan agar melalui inisiatif ini satu model pembangunan 
perumahan socioeconomic yang strategik atau strategic socioeconomic housing 
development model di peringkat nasional. Dapat diwujudkan bagi mengintegrasikan 
pembangunan kompleks kediaman berkualiti mampu milik serta kemudahan-
kemudahan bagi masyarakat setempat. Perwujudan institusi kemasyarakatan dan 
penjagaan aspek ekonomi golongan berpendapatan sederhana di kawasan bandar dan 
pinggir bandar semuanya ini adalah ke arah mewujudkan masyarakat yang harmoni 
dan mampan serta dapat meringankan kos sara hidup rakyat. Tuan Yang di-Pertua, 
saya mohon mencadangkan. 

 Menteri di Jabatan Perdana Menteri [Dato' Seri Mohamed Nazri bin Abdul 
Aziz]:  Tuan Yang di-Pertua, saya mohon  menyokong. 

 Tuan Yang di-Pertua: Ahli-Ahli Yang Berhormat, masalah di hadapan Majlis 
ialah rang undang-undang bernama suatu akta untuk mengadakan peruntukan bagi 
dan untuk mengawal selia perkara-perkara yang berhubung dengan pembangunan dan 
pembinaan kediaman perumahan, infrastruktur dan kemudahan di bawah Program 
Perumahan Rakyat 1Malaysia. Untuk memperkatakan keperluan bagi perumahan 
mampan dan kehidupan berkomuniti di kawasan bandar di Malaysia ke arah 
mewujudkan model pembangunan perumahan sosioekonomi yang strategik.  

 



22. Secara amnya struktur kandungan Rang Undang-undang Perumahan Rakyat 1Malaysia 2011 terdiri daripada 81 fasal yang dibahagikan kepada 10 bahagian seperti berikut: Bahagian I mengandungi 2 fasal yang memperjelaskan tentang perkara permulaan. Bahagian II mengandungi fasal 3 hingga 16 mengandungi peruntukan yang berhubungan dengan penubuhan dan keanggotaan perbadanan. Bahagian III mengandungi fasal 17 hingga 23 yang memperkatakan tentang fungsi dan kuasa perbadanan fasal 17, 18 dan 19 menyatakan fungsi dan kuasa perbadanan. Bahagian IV mengandungi fasal 24 hingga 29 memperkatakan tentang pekerja perbadanan. Bahagian V mengandungi fasal 30 hingga 35 yang memperjelaskan tentang penubuhan Majlis Penasihat PRIMA dan juga memperincikan tentang kelayakan untuk membeli atau menyewa kediaman PR1MA dan untuk terlibat dalam pembangunan PR1MA serta memperuntukkan kediaman PR1MA oleh PR1MA Corporation Malaysia. Bahagian VI mengandungi fasal 36 hingga 39 berkenaan peruntukan yang berhubung dengan penyelarasan antara PR1MA Corporation Malaysia dan entiti kerajaan yang berkenaan dengan pembangunan PR1MA dan Kompleks PR1MA dan juga penubuhan Jawatankuasa Kelulusan dan Pelaksanaan. Bahagian VII mengandungi fasal 40 hingga 50 berkaitan peruntukan kewangan. Bahagian VIII mengandungi fasal 51 hingga 55 yang memperjelaskan tentang hak perbadanan untuk membeli semula kediaman PR1MA. Bahagian IX mengandungi fasal 56 hingga 67 yang bertujuan untuk menubuhkan satu tribunal rayuan dan mengadakan peruntukan berkenaan dengan perkara-perkara mengenai tribunal rayuan. Bahagian X mengandungi 14 fasal berkaitan peruntukan am. Tuan Yang di-Pertua, sebagai kesimpulannya Rang Undang-undang Perumahan Rakyat 1Malaysia ini adalah satu perundangan yang sangat penting bagi membolehkan masalah tekanan kewangan yang dihadapi oleh golongan rakyat berpendapatan sederhana yang tinggal di bandar dan pinggir bandar dapat ditangani dengan berkesan. Penubuhan Perbadanan PR1MA Malaysia sebagai satu institusi yang mempunyai fokus khusus dan mampu mengambil tindakan-tindakan strategik bagi menangani isu ini dapat memastikan bahawa isu ini dapat ditangani dengan efisien dan efektif. Adalah juga diharapkan agar melalui inisiatif ini satu model pembangunan perumahan socioeconomic yang strategik atau strategic socioeconomic housing development model di peringkat nasional. Dapat diwujudkan bagi mengintegrasikan pembangunan kompleks kediaman berkualiti mampu milik serta kemudahan- kemudahan bagi masyarakat setempat. Perwujudan institusi kemasyarakatan dan penjagaan aspek ekonomi golongan berpendapatan sederhana di kawasan bandar dan pinggir bandar semuanya ini adalah ke arah mewujudkan masyarakat yang harmoni dan mampan serta dapat meringankan kos sara hidup rakyat. Tuan Yang di-Pertua, saya mohon mencadangkan. Menteri di Jabatan Perdana Menteri [Dato' Seri Mohamed Nazri bin Abdul Aziz]: Tuan Yang di-Pertua, saya mohon menyokong. Tuan Yang di-Pertua: Ahli-Ahli Yang Berhormat, masalah di hadapan Majlis ialah rang undang-undang bernama suatu akta untuk mengadakan peruntukan bagi dan untuk mengawal selia perkara-perkara yang berhubung dengan pembangunan dan pembinaan kediaman perumahan, infrastruktur dan kemudahan di bawah Program Perumahan Rakyat 1Malaysia. Untuk memperkatakan keperluan bagi perumahan mampan dan kehidupan berkomuniti di kawasan bandar di Malaysia ke arah mewujudkan model pembangunan perumahan sosioekonomi yang strategik.